Na temelju članka 113. Zakona o gospodarenju otpadom ("Narodne novine" br. 84/21., 142/23.), članka 35. Zakona o lokalnoj i područnoj (regionalnoj) samoupravi ("Narodne novine" br. 33/01., 60/01., 129/05., 109/07., 36/09., 125/08., 36/09., 150/11., 19/13. - službeni pročišćeni tekst, 144/12., 137/15. - službeni pročišćeni tekst, 123/17., 98/19., 144/20.), članka 40. Statuta Grada Delnica (SN GD 2/21) Gradsko vijeće Grada Delnica na sjednici održanoj 10. veljače 2026. godine donosi

**ODLUKU O PRIHVAĆANJU IZVJEŠĆA O PROVEDBI MJERA SPRJEČAVANJA ODBACIVANJA OTPADA U 2025. GODINI**

**Članak 1.**

Gradsko vijeće prihvaća Izvješće o provedbi mjera sprječavanja odbacivanja otpada, koje čini sastavni dio ove Odluke.

**Članak 2.**

Ova Odluka stupa na snagu osmog dana od dana objave u „Službenim novinama Grada Delnica“, objavit će se i na mrežnim stranicama Grada Delnica te dostaviti na znanje Ministarstvu.

KLASA: 351-07/25-01/03

URBROJ: 2170-6-4-10-26-4

Delnice, 10. veljače 2026. godine

GRADSKO VIJEĆE GRADA DELNICA

Predsjednik

Ivan Piškor

Na temelju članka 113. Zakona o gospodarenju otpadom ("Narodne novine" br. 84/21., 142/23.), članka 48. Zakona o lokalnoj i područnoj (regionalnoj) samoupravi ("Narodne novine" br. 33/01., 60/01., 129/05., 109/07., 36/09., 125/08., 36/09., 150/11., 19/13. - službeni pročišćeni tekst, 144/12., 137/15. - službeni pročišćeni tekst, 123/17., 98/19., 144/20.), članka 60. Statuta Grada Delnica (SN GD 2/21) Gradonačelnik Grada Delnica podnosi Gradskom vijeću Grada Delnica na sjednici održanoj 10. veljače 2026. godine

**IZVJEŠĆE O PROVEDBI POSEBNIH MJERA SPRJEČAVANJA ODBACIVANJA OTPADA U 2025. GODINI**

**Članak 1.**

Temeljem Odluke o provedbi posebnih mjera sprječavanja odbacivanja otpada u 2025. godine, podnosi se Izvješće o poduzetim mjerama te utrošenim sredstvima za sanaciju.

**Članak 2.**

U 2025. g. je osim dva ranije utvrđena prioriteta, odbačeni otpad utvrđen na još tri lokacije, dvije na Polanama i ulica Kuti.

Tijekom 2025. godine kompletno su sanirane dvije novonastale lokacije na križanju Kamenite i Sajmišne ulice, na katastarskoj čestici 11215/16 k.o. Delnice I te ugibalište Bakarčev slap, s kojih je očišćeno i odvezeno 45 m3 mješovitog krupnog otpada.

Divlji deponij na lokacijama Zalesina i ugibališta Delnice - Zalesina zbog svoje veličine i vrlo nepristupačnog terena iziskuju veće financije izdatke te ih nije bilo moguće uvrstiti u proračunske okvire za 2025. godinu. Donošenje plana sanacije istih će biti prioritet u 2026. godini.

U tablici, koja je prilog ovom izvješću, je navedena sanirana lokacija onečišćena otpadom za koju je ukupno utrošeno 405,57 € za uklanjanje, prijevoz i deponiranje otpada.

KLASA: 351-07/23-01/01

URBROJ: 2170-6-4-8-25-3

Delnice, 28. studeni 2025.

GRADONAČELNIK

Igor Pleše

Prilog izvješću o provedbi posebnih mjera sprječavanja odbacivanja otpada u 2025.g.

|  |  |  |  |  |  |
| --- | --- | --- | --- | --- | --- |
| **RB** | **NAZIV LOKACIJE** | **LOKACIJA** | **POVRŠINA**  **m2** | **VRSTA OTPADA** | **KOLIČINA**  **m3** |
| 1. | Delnice | * Delnice, Kamenita, Sajmišna * Lako pristupačno | 100 m2 | Mješoviti krupni otpad | 15 m3 |
| 2. | Ugibalište Bakarčev slap | * 500 m od skretanja za Potok u smjeru Delnica-Brod na Kupi * Kč.br.. 1525/2 * K.o. Delnice I * Lako pristupačno | 240 m2 | * Mješoviti krupni otpad * Komunalni otpad | 20 m3 |
| 3. | Delnice | * K.č.11215/16 k.o. Delnice I * Lako pristupačno | 50 m2 | * Mješoviti krupni otpad * Komunalni otpad * Cima i granje | 10 m3 |
| **UKUPNO** | | | | | **45 m3** |